Projekts

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 11.augusta noteikumos Nr.892 “Noteikumi par numerācijas lietošanas tiesību ikgadējo valsts nodevu”**

Izdoti saskaņā ar Elektronisko sakaru likuma 58.panta pirmo daļu

1. Izdarīt Ministru kabineta 2009.gada 11.augusta noteikumos Nr.892 “Noteikumi par numerācijas lietošanas tiesību ikgadējo valsts nodevu” (Latvijas Vēstnesis, 2009, 129.nr.; 2010, 46.nr.; 2012, 44.nr.; 2013, 189.nr.; 2015, 40.nr.) šādus grozījumus:

1.1. Papildināt 2.punktu ar tekstu šādā redakcijā:

“vai uz kura publisko elektronisko sakaru tīklu pārvietots īsais kods.”;

1.2. Izteikt 3.punktu šādā redakcijā:

“3. Nodevu aprēķina par katru īso kodu, uz kuru ir piešķirtas vai piešķirtas un pagarinātas numerācijas lietošanas tiesības, vai kurš ir pārvietots uz elektronisko sakaru komersanta publisko elektronisko sakaru tīklu, izmantojot šādu formulu:

$Nod=\frac{L × N × D}{G}$ , kur

4

Nod – nodeva *euro*;

L – nodeva par vienu kodu gadā *euro*, kas ir noteikta saskaņā ar šo noteikumu 1.pielikumu;

N – īso kodu skaits, uz kuriem elektronisko sakaru komersantam ir piešķirtas vai piešķirtas un pagarinātas numerācijas lietošanas tiesības, vai kuri ir pārvietoti uz elektronisko sakaru komersanta publisko elektronisko sakaru tīklu;

D – dienu skaits taksācijas periodā, kurās elektronisko sakaru komersantam ir piešķirtas vai piešķirtas un pagarinātas numerācijas lietošanas tiesības konkrētajam īsajam kodam, vai kurās īsais kods pārvietots uz elektronisko sakaru komersanta publisko elektronisko sakaru tīklu;

G – dienu skaits gadā.”;

1.3. izteikt 6.punktu šādā redakcijā:

“6. Elektronisko sakaru komersants, kas saņem numerācijas lietošanas tiesības taksācijas periodā vai uz kura publisko elektronisko sakaru tīklu pārvietots īsais kods, nodevu maksā šo noteikumu [5.punktā](http://likumi.lv/doc.php?id=196081#p5) minētajā kārtībā proporcionāli atbilstošajam taksācijas periodam, no kura ir piešķirtas numerācijas lietošanas tiesības vai pārvietots īsais kods.”

1.4. papildināt 7.punktu ar otro teikumu šādā redakcijā:

“Elektronisko sakaru komersants, ja uz tā elektronisko sakaru tīklu ir pārvietots numurs, kura numerācijas lietošanas tiesības cits elektronisko sakaru komersants ir ieguvis izsolē, maksā nodevu no numura pārvietošanas dienas.”

1.5. izteikt 2.pielikuma tabulas 5.ailes nosaukumu šādā redakcijā:

“Piešķiršanas, anulēšanas vai pārvietošanas datums”;

1.6. izteikt 2.pielikuma tabulas 7.ailes nosaukumu šādā redakcijā:

“Nodeva par piešķirtajām numerācijas lietošanas tiesībām vai pārvietoto īso kodu *(Nod), euro*”.

2. Noteikumi stājas spēkā 2017.gada 1.janvārī.

Ministru prezidents: M.Kučinskis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

03.10.2016. plkst.9:56

355

D.Valdmanis, 67028105

Dainis.Valdmanis@sam.gov.lv